Kitab Suci Bocah nyuguhaké Rut: Crita Tresna
Ditulis déning: Edward Hughes Digambari déning: Janie Forest Alastair Paterson Dibesut déning: Lyn Doerksen Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Yen kowé bisa ketemu simbah buyut, wong tuwamu, lan kabeh wong sing lair sadurunge kowé ing kulawargamu, kowé bakal kaget kaya apa wonge kuwi. Ing Kitab Suci, salah sijiné leluhuré Yésus yaiku Rut, wong wadon Moab sing nyembah brahala.
Crita Rut diwiwiti ing Israél sawise jaman Simson, nalika umate Gusti Allah wis ora percaya lan ora manut marang Gusti Allah. Ana paceklik sing nggegirisi nyerang negara kuwi. Apa kowé ngerti apa paceklik? Bener! Paceklik yaiku nalika ora ana woh utawa palawija sing tuwuh, lan kewan lan kadhangkala uga wong padha mati amarga keluwen.
Ana sakwijining wong lanang yaiku Élimèlèk, lunga saka Bètléhèm karo bojoné lan anaké loro, nggolèk pangan. Dhèwèké lunga menyang Moab, negara sing nyembah brahala.
Kahanane Élimèlèk lan kulawargane ing Moab ora apik. Dhèwèké mati, banjur disusul putrane loro-lorone. KILYON ÉLIMÈLÈK Bojoné, Naomi, dadi ijen, dikancani karo mantu-mantuné loro, yaiku Rut lan Orpa. Bocah wadon loro mau saka Moab. MAHLON
Naomi, saiki wis randha, krungu nèk PANGÉRAN YEHUWAH wis niliki umaté lan maringi roti. Dhèwèké mutusake bali menyang tanah aire. Nanging apa sing bakal ditindakake mantu-mantuné? Naomi maringi pitutur marang mantu- mantuné supaya tetep manggon ing Moab lan omah-omah maneh.
Orpa bali menyang kulawargane. Nanging Rut ora gelem. Rut ngucapake puisi sing apik banget sing artine janji ora bakal ninggalake ibu maratuwane.
Kanca-kanca lawase Naomi seneng banget merga dhèwèké bali neng Bètléhèm. Nanging dhèwèké njaluk supaya diundang "Mara" (pahit) tinimbang Naomi (nyenengake). "Amarga Kang Mahakuwasa wis nandhang sangsara banget marang aku." Naomi bali ora nggowo apa-apa -kajaba Rut.
Senajan Rut nyembah brahala kaya akèh-akèhé wong ing Moab, sakiki Rut wis nyembah marang Gusti Allahé Israèl sing urip. Rut ngupaya tenanan kanggo mesthekake yen Naomi kecukupan panganan. Saben dina dhèwèké ngetutake wong-wong sing padha panen ing pategalan lan ngumpulake turahan gandum.
Boas, sing duwe pategalan, krungu carane Rut ngrawat ibu maratuwane. Wektu ketemu karo Boas, Boas nulungi dhèwèké kanthi ngongkon wong-wong sing padha panen ora sengaja ninggalké gandum. Boas wiwit seneng karo Rut.
Wektu Rut ngandhani Naomi bab Boas lan kabecikane, Naomi banjur muji Gusti Allah. "Wong iku sedulur kita, salah sijine sedulur sing cedhak."
Sakwijining dina, Boas péngin omah-omah karo Rut lan njaga Naomi lan keluargané. Nanging sedulur ana liyane sing cedhak duwe kesempatan pisanan. Wong iki ming pengin tanah - nanging ora pengin Rut dadi bojone. Angger-anggering Toret ngandake nek dhèwèké ora bisa duwe mung siji tanpa liyane.
Ing jaman semana, wong ora salaman kanggo ngrampungake kasepakatan. Boas nyopot sandal lan diwènèhaké marang wong liya. Kasepakatan wis sarujuk. Rut bakal dadi bojoné. Saiki dhèwèké lan Naomi dadi anggota kulawarga Boas.
Boas lan Rut nimbali putrane sing mbarep Obed. Dhèwèké dadi mbah kakungé Dawud, Raja Israèl sing agung.
Nanging sing luwih nggumunké, bayi Obed kuwi leluhuré Gusti Yésus Kristus. Gusti Yésus lair liwat garis kulawarga Dawud sing dadi Ratuning para ratu lan Juruwilujeng jagad. RATUNING PARA RATU
Rut: Crita Tresna Crita saka Pangandikané Gusti, Kitab Suci bisa digolèki ing Rut "'Kawedharipun pangandika Paduka punika madhangi'." Jabur 119:130